**2020.11.20 වන දින ප.ව. 2.00 ට සීතාවක ප්‍රාදේශීය සභා කමිටු ශාලාවේදී පවත්වන ලද**

**නිවාස හා ප්‍රජා සංවර්ධන කාරක සභා රැස්වීමේ වාර්තාව.**

**සහභාගී වූ :**

1. ගරු සභාපති - ජයන්ත රෝහණ මැතිතුමා
2. ගරු කාරක සභික - එම්.ඒ. මේරි මාග්‍රට් මැතිතුමිය
3. ගරු කාරක සභික - උපුල් මනෝජ් රූපසිංහ මැතිතුමා
4. ගරු කාරක සභික - මාලනී චන්ද්‍රලතා මැතිතුමිය

**සහභාගී නොවූ**

1. ගරු කාරක සභික - කේ.ඒ.විමල් ප්‍රසන්න මැතිතුමා
2. ගරු කාරක සභික - ඩී.ඩී.අයෝම මධු ප්‍රසාද් දේවගේ මැතිතුමා
3. ගරු කාරක සභික - අරුණ පී. දිවිගල්ල මැතිතුමා
4. ගරු කාරක සභික - ඩී.කෝකිල සම්පත් වර්ණසිරි මැතිතුමා
5. ගරු කාරක සභික - ඩබ්.ඩී.චින්තක දේවින්ද මැතිතුමා
6. ගරු කාරක සභික - එස්.ඒ. ප්‍රේමරත්න මැතිතුමා
7. ගරු කාරක සභික - එස්. චන්ද්‍රකුමාර් මැතිතුමා
8. ගරු කාරක සභික - ඥාණ ප්‍රකාසම් ෆ්‍රැන්සිස් මැතිතුමා

**සහභාගී වූ නිලධාරීන් :**

1. ලේකම් - කේ.ඒ.චන්දන පද්මසිරි මයා
2. ප්‍රධාන කළමනාකරණ සහකාර - කේ.ඩී.සන්ධ්‍යා මාලනි මිය
3. වැඩ අධිකාරි - ජයන්තා ජල්තොටගේ මිය
4. ප්‍රජා සංවර්ධන නිලධාරී - කේ.ජී. ශර්මිලා දුෂාන්ති මිය
5. කාර්යභාර නිලධාරී - හංවැල්ල - ඩබ්.එම්.සී.රණසීලි මිය
6. කාර්යභාර නිලධාරී - පාදුක්ක - චම්පා සෝමචන්ද්‍ර මිය
7. කාර්යභාර නිලධාරී - කොස්ගම - රේණුකා ඉද්දමල්ගොඩ මිය
8. කාර්යභාර නිලධාරී -කහහේන - ජී.චමරි පද්මලතා මිය
9. තාක්ෂණ නිළධාරි - කොස්ගම - එන්.පී.දිවිගල්පිටිය මිය
10. තාක්ෂණ නිළධාරි - පාදුක්ක - එන්.ඩී.හෙට්ටිආරච්චි මිය
11. තාක්ෂණ නිළධාරි - හංවැල්ල - එච්.යූ.නිශාන්ති මිය
12. පෙර පාසල් ගුරු - හංවැල්ල - ජී.ඩී.එල්. එරංගි මිය
13. පුස්තකාල සහායක - කේ.පී.කුමුදිනී ප්‍රියන්තාමිය
14. පුස්තකාල සහායක - කේ.ජී.නිල්මිණි මිය
15. පුස්තකාල සහායක - එම්.ඩී.දූලීකා ලක්මිණි මිය
16. වැඩ ක්ෂේත්‍ර කම්කරු - ඒ.එම්.රේණුකා මිය

නිවාස හා ප්‍රජා සංවර්ධන කාරක සභාවට පැමිණි සියලු මන්ත්‍රීවරුන් හා ලේකම්තුමා ඇතුළු කාර්ය මණ්ඩලය සාදරයෙන් පිළිගත් ගරු කාරක සභා සභාපතිතුමා කාරක සභාවේ කටයුතු ආරම්භ කරන ලදී.

1. ලිපි ලේඛන සලකා බැලීම.
2. ආයුර්වේද වෛද්‍ය නිළධාරි කාර්යාලය විසින් “ගම් මට්ටමින් ආයුර්වේද වෛද්‍ය සායන පැවැත්වීම හා දැනුවත් කිරීමේ වැඩසටහන” හිසින් යුතුව 2020.11.19 දිනැතිව පැතිර යන වසංගත මර්ධනය සඳහා ගම්මට්ටමින් පවත්වන ලද සායනයන් සඳහා වැඩිහිටියන් සඳහා ඖෂධ කට්ටල ලබා දීම වැදගත් බැවින් ඖෂධ කට්ටල 500ක් ලබා ගැනීම සඳහා යොමු කරන ලද රු.234,885/= ක ඇස්තමේන්තුව සලකා බැලූ කාරක සභාව අදාල ඇස්තමේන්තුව මුදල් හා ප්‍රතිපත්ති කමිටුවට යොමු කිරීම හා එම ඖෂධ කට්ටල ලබා දීම සුදුසු වැඩිහිටි පිරිස සම්බන්ධව සොයා බලන ලෙස ප්‍රජා සංවර්ධන මිය දැනුවත් කරන ලදි.
3. දඹෝර පුස්තකාලය භාරකරු විසින් “දඹෝර මහජන පුස්තකාලයේ ළමා අංශයේ චිත්‍ර ඇඳීම ” හිසින් යුතුව 2020.10.23 දිනැතිව මහජන පුසත්කාලයේ ළමා අංශයේ ඇති බිත්ති චිත්‍ර ඇඳ අලංකාර කිරීම සඳහා අවශ්‍ය අනුමැතිය ලබා දෙන මෙන් ඉල්ලමින් යොමු කරන ලද ලිපිය සම්බන්ධව පාදුක්ක තාක්ෂණ නිළධාරි වාර්තාව අනුව වර්ග අඩි 218 ක ප්‍රමාණයක් චිත්‍ර ඇඳීම සඳහා අනුමැතිය ලබාදීමට කාරක සභාව සුදුසු බවට තීරණය කරන ලදි.
4. කහහේන මහජන පුස්තකාලය විසින් “ජල ටැංකියක් ලබා ගැනීම සඳහා ” හිසින් යුතුව 2020.11.20 දිනැතිව කහහේන මහජන පුස්තකාලයට, පෙර පාසල හා මාතෘ සායනයට ජලය ලබා ගන්නේ ජල නළ මඟින් වන අතර ලබුගම මාර්ගය නිතර පිළිසකර කිරීම නිසා ජලය විසන්ධි කරන බැවින් ජලය රඳවා ගැනීම සඳහා ජල ටැංකියක් ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සඳහා හංවැල්ල තාක්ෂණ නිළධාරි මඟින් ඇස්තමේන්තුවක් ලබා ගැනීම සුදුසු බවට තීරණය කරන ලදි
5. 2020 වර්ෂය අවසානයේදී පෙර පාසල්වල විවිධ ප්‍රසංග පැවැත්වීම සම්බන්ධව හංවැල්ල, කණම්පැල්ල, කොස්ගම, මාවල්ගම, මීපේ, පාදුක්ක යන පෙර පාසල්වල දරුවන්ගේ දෙමව්පියන් විසින් කැමැත්ත ප්‍රකාශ කරන ලද ලිපි කාරක සභාවේ දැන ගැනීම ස﻿ඳහා ඉදිරිපත් කරන ලදි.
6. 2020.09.25 දින පැවති කාරක සභාවේ තීරණ අංක 01(02)යටතේ දැක්වෙන මාවල්ගම පෙර පාසල පිහිටි ගොඩනැගිල්ල පවුල් සෞඛ්‍ය නිළධාරිනියට හා සමෘද්ධි නිළධාරිනිය,සංවර්ධන නිළධාරිනිය,කෘෂිකර්ම නිළධාරිනියට කාර්යාල පවත්වා ගෙන යාම සම්බන්ධව එම නිළධාරින් සඳහා ලබාදීමට හැකි ලෙස සකස් කර දෙන මෙන් කොස්ගම තාක්ෂණ නිළධාරිතුමිය දැනුවත් කළ අතර විදුලිය ලබා දීම සම්බන්ධව සභාවේ සේවකයින් යොදවා සකස් කිරීමටත් මේ සම්බන්ධව මුදල් කමිටුවට වාර්තාවක් ලබා ගැනීම සුදුසු බවට තීරණය කරන ලදි.
7. සාකච්ඡා සටහන්
8. පුස්තකාලවල පැවැත්වීමට නියමිත වැඩසටහන් සඳහා අවම පිරිස් ප්‍රමාණයක් කැඳවා එම වැඩසටහන් කිරීමට කටයුතු කරන ලෙස ප්‍රජා සංවර්ධන මිය දැනුවත් කරන ලදි.
9. සභාව සතු සියළුම පෙර පාසල් හා ඩෙස්,පුටු සඳහා 2021 වර්ෂයේ තීන්ත ආලේප කිරීම සඳහා අවශ්‍යව තිබෙන ප්‍රමාණ හා අදාල වර්ණ ලබා දෙන ලෙස පාදුක්ක,හංවැල්ල,කොස්ගම, තාක්ෂණ නිළධාරි දැනුවත් කරන ලදි.